
Tartalomjegyzék
A Zalakaros Város Önkormányzata Képviselőtestülete 2020. augusztus 13-i ülésén 
hozott határozatokról

Hat. száma		Tartalom
Nyílt: 	
159/2020                     Zárt ülés elrendelése
160/2020                     Szociális célú tűzifa támogatás igénylése, valamint az ehhez szükséges
                                    önerő biztosítása
161/2020                     Zalakaros, 293 hrsz-ú ingatlan bérleti szerződés módosítása és ajánlati
                                    felhívás kibocsátása a Zalakaros, 293 hrsz-ú ingatlan bérbeadására

Zárt: 
162/2020                     Az önkormányzat turisztikai, marketing, kulturális feladati ellátásának
                                    felülvizsgálata


Interpelláció: -
Képviselői kérdések, bejelentések: - 
Tájékoztató: -








Kivonat: A Zalakaros Város Önkormányzata Képviselőtestülete 2020. augusztus 13-án megtartott ülésének jegyzőkönyvéből. 


Képviselőtestület 159/2020. (VIII.13.) számú határozata:
Zalakaros Város Önkormányzat Képviselőtestülete elrendeli az elfogadott napirendben szereplő 2. számú napirendi pont zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.





Kmft.





Novák Ferenc s.k. 				                                         Torma László s.k.
Polgármester						                                 Aljegyző
A kivonat hiteles.

Zalakaros 2020. szeptember 29.
                                                                                                                Torma László
								                      Aljegyző


















Kivonat: A Zalakaros Város Önkormányzata Képviselőtestülete 2020. augusztus 13-án megtartott ülésének jegyzőkönyvéből. 

Képviselőtestület 160/2020. (VIII.13.) számú határozata:

Zalakaros Város Önkormányzat Képviselőtestülete 
1./ a Magyarország 2020. évi központi költségvetéséről szóló 2019. évi LXXI. törvény 3. számú melléklet 1.8. pont szerinti települési önkormányzatok szociális célú tüzelőanyag vásárlásához kapcsolódó támogatására 186 m3-re igényt nyújt be a Magyar Államkincstár Zala Megyei Igazgatóságához. 
2./ a támogatás igénybevételéhez szükséges 186.000 Ft + ÁFA (236.220, - Ft) saját forrást az önkormányzat 2020. évi költségvetése szociális keretének terhére biztosítja. 
3./ vállalja a tűzifa szállításából eredő költségeket, azok fedezetét a 2020. évi költségvetése szociális keretének terhére biztosítja.
4./ a szociális célú tűzifában részesülőktől ellenszolgáltatást nem kér.
Határidő:             2020. augusztus 31.
Felelős:               Novák Ferenc polgármester
Operatív felelős: Sárempekné Bakonyi Judit igazgatási ügyintéző
                            Horváhtné Juhász Barbara pénzügyi osztályvezető – tájékoztatásul a
                            költségvetés számára 
 



Kmft.





Novák Ferenc s.k. 				                                         Torma László s.k.
Polgármester						                                 Aljegyző
A kivonat hiteles.

Zalakaros 2020. szeptember 29.
                                                                                                                Torma László
								                      Aljegyző


Kivonat: A Zalakaros Város Önkormányzata Képviselőtestülete 2020. augusztus 13-án megtartott ülésének jegyzőkönyvéből. 

Képviselőtestület 161/2020. (VIII.13.) számú határozata:
I.
1. Zalakaros Város Önkormányzata és Stumpf József (1132 Budapest Visegrádi u. 13.) egyéni vállalkozó közötti hatályban lévő bérleti szerződést 2020. szeptember 30. napjáig hosszabbítja.
2. A 2020. szeptember 1. és 2020. szeptember 30. közötti időszakra esedékes bérleti díjat bruttó 450.000 Ft. azaz bruttó négyszázötvenezer forint összegben állapítja meg, melynek 2020. augusztus 25-ig történő megfizetése az 1. sz. bérleti szerződés-módosítás hatályba lépésének feltétele.
3. Bérlő a szerződés aláírása előtt, a folyékony hulladék és a szilárd hulladék elszállítására kötött szerződés bemutatására köteles.
4. Jelen határozat 2. és 3. pontjaiban foglalt feltételek együttes teljesülése esetén felhatalmazza a polgármestert az 1. sz. bérleti szerződés-módosítás aláírására.
Határidő:             azonnal
Felelős:               Novák Ferenc, polgármester					
Operatív felelős: Dr. Szentgyörgyvölgyi Eszter, jogi referens
                            Horváhtné Juhász Barbara pénzügyi osztályvezető – tájékoztatásul a 
                költségvetés számára
II. 
1. Zalakaros Város Önkormányzat Képviselőtestülete a I. pont szerinti bérlet tárgyát képező ingatlan - Zalakaros, 293 hrsz-ú ingatlan, az ún. Probus telek 1 000 m2-es része- jelenlegi bérlőjének 4 éves időtartamra vonatkozó bérleti szándéknyilatkozatát nem támogatja, figyelemmel arra, hogy a képviselőtestület e területre vonatkozó értékesítési, hasznosítási tervei napirenden vannak, továbbá a jelenlegi bizonytalan gazdasági helyzetre figyelemmel az Önkormányzatnak különösen nagy felelőssége van a hosszú távú szerződéses elkötelezettségek vonatkozásában, ugyanakkor, ha  a terület szórakoztatási célú üzemeltetése a jövőben ismét aktuálissá válik, élni fog a nyílt pályázat meghirdetésével.  
2. Zalakaros Város Önkormányzat Képviselőtestülete felkéri a polgármestert, hogy a bérleti szándéknyilatkozatot tevő vállalkozót az 1. pont szerinti képviselőtestületi döntésről értesítse.

Határidő:            azonnal
Felelős:               Novák Ferenc, polgármester				
Operatív felelős: Dr. Szentgyörgyvölgyi Eszter, jogi referens

Kmft.

Novák Ferenc s.k. 				                                         Torma László s.k.

A kivonat hiteles.

Kivonat: A Zalakaros Város Önkormányzata Képviselőtestülete 2020. augusztus 13-án megtartott ülésének jegyzőkönyvéből. 

Képviselőtestület 162/2020. (VIII.13.) számú határozata:
1./ Zalakaros Város Önkormányzat Képviselőtestülete elfogadja a Zalakarosi Turisztikai Egyesület aktívabb szerepvállalására irányuló felajánlását a település turizmusának szervezésében.   
2./ Zalakaros Város Önkormányzat Képviselőtestülete elfogadja és támogatja, hogy a Zalakarosi Turisztikai Egyesület 1./ pont szerinti felajánlása keretében a Zalakarosi Turisztikai Egyesület lássa el a város komplex marketing tevékenységét 1+1 fővel (marketingigazgató, asszisztens) az érvényben lévő üzleti tervek keretén belül, ezen  túl támogatja és javasolja, hogy a Zalakarosi Turisztikai Egyesület feladatkörét a szakmai ajánlások, tanácsadói feladatok határozzák meg a Zalakarosi Turisztikai Nonprofit Kft. és Zalakaros Város Önkormányzata irányában.
3./ Zalakaros Város Önkormányzat Képviselőtestülete felkéri a polgármestert, hogy kérje fel a Zalakarosi Turisztikai Egyesület elnökét, valamint a Zalakarosi Turisztikai Nonprofit Kft. ügyvezetőjét, hogy a jelen határozat szerint elfogadott szervezeti struktúra (a Zalakarosi Turisztikai Nonprofit Kft-től a marketing tevékenységi kör átkerül a Zalakarosi Turisztikai Egyesülethez, a Kft. feladata a látogatóközpont, valamint a a Tourinform iroda  üzemeltetése) alapján, a döntési kompetenciák, konkrét feladatok, munkaköri leírások és munkamegosztás kérdésében, különös tekintettel a költségvonzatokra készítsék el a döntési javaslatot a képviselőtestület számára, mely térjen ki arra, hogy a szervezeti változást követően miként tervezik a magánszállásadók segítését, érdekeik érvényesítését. 
4./ Zalakaros Város Önkormányzat Képviselőtestülete fontosnak tartja és kéri az érintett szereplőktől a Zalakarosi Fürdő Zrt. és Zalakaros Város Önkormányzata települési PR tevékenység tevékenységének fokozottabb összehangolását kiegészítve azzal, hogy a települési szintű hatékony koordináció és településmarketing az egyéb érintett szervezetek napi szintű feladatellátásában követelmény.
5./ Zalakaros Város Önkormányzat Képviselőtestülete felkéri a polgármestert, hogy kérje fel a Zalakarosi Közösségi Ház és Könyvtár igazgatóját, valamint a Zalakarosi Turisztikai Nonprofit Kft. ügyvezetőjét a két szervezet szoros együttműködésére a Látogatóközpont működésének vonatkozásában. 
Határidő: 2021. január 1. és folyamatos – 1./ és 2./ valamint 4-5 pontok vonatkozásában
                2020. október 1. – 3./ pont vonatkozásában
Felelős: Novák Ferenc polgármester
              Czimondor Nándor alpolgármester
Operatív felelős: Kovács Szabolcs a Zalakarosi Turisztikai Nonprofit Kft. ügyvezetője
                            Üsztöke Botond a Zalakarosi Turisztikai Egyesület elnöke - felkérésre
                            Ódor László Lajos Gyógyhelyi projektkoordinátor

